Understanding The Meaning Of Jinsi Mamlat Ka Ifshah In Fawahish
Aisay tamam maamlaat ko Zina kai itlaqat par Qiyas kar kai samjha jaa sakta hai. Jaisay zina kai kuch muqadmat sadd-e-zariya kai asul par mana hain, isi tarah baqi fawahish kai muqadmat bh sadd-e-zariya kai asul par mamnu tasawwur hon gai. Laikin un muqadmat ka irtikab apni zaat main saghira gunnah hai laikin agar asal jurm ka irtiqab un muqadmat ko bh kabeera Gunnah ka hissa bana dai ga. Agar aik jumlay main apkai sawal ka jawab hoo toh inko fawahish ka irtiqab nhi qarar diya jaa sakta jab tak kai jinsi afsha ka maamla khul kai na samnay aa jaye, chahy dialogue ki surat main ya video ki surat main ya article ya song ki surat main. Jahan tak Tv dramas ka talluq hai, yai mamlat censorship sai nhi rokay jaa saktay, kuch had tak censorship kaam aati hai laikin asal main aisay tv dramas ka banna is baat ko zahir karta hai kai awam main zina ya fawahish kai mamlat main kuch shaur ki kami waqay hoo rahi hai tabhi unko gawara kiya jaa raha hai, asiay main awam ki taleem-o-tarbiyat zayada eham qirdar ada karti hai.